als_Latn dik_Latn sag_Latn
Një shigjetë ndaj Juventusit, një tjetër ndaj Benitez dhe brenda pak sekondash,Mourinho merr kënaqsinë e ngacmimit për të disatën herë armiqtë e vjetër.
Një shigjetë ndaj Juventusit, një tjetër ndaj Benitez dhe brenda pak sekondash, Jose Mourinho merr kënaqsinë e ngacmimit për të disatën herë armiqtë e vjetër. Shigjta ndaj Juventisit nis nga larg. Pika e nisjes së diskutimit është formula aktuale e Europa League ku marrin pjesë edhe skuadrat që arrijnë në vendet e treta në fazën e grupeve të Champions.
“Jam kundër kalimit të klubeve nga Champions në Europa League , pasi klubet që luajnë në këtë të fundit penalizohen. Nëse Juventusi në fund do të fitonte Europa League për mua nuk do të ishte një sukses i vërtetë, pasi është një skuadër e ndërtuar për Championsin. Sezonin e kaluar Chelsea e pati problem për t’u kualifikuar në Champions dhe rrëshqiti në Europa League me një skuadër të ndërtuar për të tjerë objektiva”.
Mourinho që në një intervistë për “The Sun” kishte zbuluar se pati një takim me Ferguson vitin e kaluar, ku sipas portugezit i kishte deklaruar Sir Alexs se ishte jashtë luftës për trashëgiminë e tij pasi do të shkonte te Chelsea, mbrojti David Moyes i cili është në qendër të akuzave nga të gjitha anët pas disfatës që pësoi në derbi.
“Është në një klub dhe në një realitet të ri. I duhet dhënë kohë për të punuar”
Mourinho konsideron Manchester City skuadrën favorite për titullin, pasi i duhet të rikuperojë dy ndeshje dhe e ka fatin në duart e saj, ndërsa mendon se edhe Arsenali ka ende ndonjë shans pasi sfida me Citizens është një mundësi e shkëlqyer për t’u rikthyer në garë, Veç të tjerash përsëriti avantazhin e vogël në favor të Liverpool.
“ Është jashtë kupave dhe luan një here në javë. Krejt ndryshe ne jemi në garë edhe në Champions dhe kemi një ndeshje çdo tre ditë”.
E pikërisht përsa i përket kundërshtarëve të radhës në Champions, Psg , Mouruinho i mbylli derën me një batutë interesimit të francezëve për Hazard dhe Oscar.
“Nëse vlen rregulli i fair-playt financiar, nuk mund t’ja lejojnë vetes që të paguajnë vlerën e tyre reale. Pastaj nëse thyejnë rregullat, do t’ju duhet të shkundin 360 milionë Euro”.
Njësoj si të thuash, PSG mund t’i harrojë këta dy futbollistë.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn